Sablonvita:Templom infobox

message: Nekem tetszik. Talán annyi, hogy az angolban jónak tűnik az a sor, hogy Location. Talán nálunk települést kéne? Másrészt kicsit fura az Emelttetése, jobb lenne valami szebbet kitalálni. Pl. Az építés éve. Ja, és jól jönne a protestáns templomokhoz még: Egyházkerület. Szerintem. De egyébként tetszik. – Tkarcsi vita 2008. november 16., 23:26 (CET)
Szerintem a Location általában a földrajzi koordináta szokott lenni. Egy nagyobb városban még akkor se könnyű megtalálni egy templomot, ha csak a kerületet ismered. Nagyszülőt, szülőt könnyebben elvisz az autóval rendelkező fiatalabb rokon, ha csak a koordinátákat kell megtalálnia...
Sok templom szócikkében olvasható, hogy "többször lerombolták, leégett, átépítették, bővítették..." ezeket is jó volna feltüntetni, pl. az évszámokat, amikor valami építés v. rombolás folyt a templommal kapcsolatban. Tehát itt 1-1 db dátum nem elég. 
A belső munkák ideje is érdekes lehet, tehát amikor a belső díszítéseket lefestik, átfestik, felújítják, restaurálják... 
(A sablon elírásait próbáltam javítani, de nem látom, hogy megjelenne). misibacsi*üzenet 2008. november 17., 14:02 (CET)
Hasznosnak találom a sablont, de a stílust ki kéne belőle venni. Nem minden templom épült egy stílusban, azonkívül vannak átmeneti stílusok, amiket nemigen lehet pontosan megjelölni, nem beszélve arról a külön stílusról, amit saját magában hívnak átmeneti stílusnak. Egyéb problémák ezzel: Modern templomnak nincs stílusa, a modern szó nem stílust jelöl, tehát ezzel nem lehet kiváltani (nem beszélve a posztmodern korban épült templomokról, ilyen is van). A legkönnyebben elérhető neten források szoktak hülyeségeket mondani a stílussal kapcsolatban, a kiskunfélegyházi Szent István-templomot pl lehet klasszicistának is meg neoreneszánsznak is mondani, a két stílus pedig ég és föld. Stb.
replies: text: Arról nem szeretnék kiselőadást tartani, hogy az iskolákban még mindig tanított (irodalomban és művészettörténetben egyaránt) korstílus mint fogalom mennyire elavult, szűkös és gyakorlatilag használhatatlan fogalom. Nem kötözködni akarok, csak ezt a szót ki kellene venni, vagy helyettesíteni. (hogy mivel, azt nem tudom, majd még gondolkozom rajta)– SLüzzenet 2008. november 19., 14:07 (CET)
replies: text: : Valóban, pár épületet nem lehet egyértelműen besúvasztani egy művészeti korstílusba (aminek helyességének megvitatása nem a sablon meg a mi feladatunk), de abban az esetben nem kell kitölteni azt a sort. Ami egyértelmű és a források megerősítik, akkor oké, az általad említett helyzetekben akkor meg ki lehet hagyni nem egyértelműsége miatt (eltérő források eltérő korstílus jellemzése, korban eltérő bővítések, ...) – Petrobolos vita 2008. november 21., 20:07 (CET)
Tervezőt előbbre szokás írni, mint a megrendelőt. SLüzzenet 2008. november 19., 14:51 (CET)
Pesten is van egy az Erzsébet híd Miskolc felé mutató csücskénél... a hátulja gótikus, eleje barokk (?), most vagy baromi lassan épült, vagy nem tudták eldönteni, milyen legyen :D  ~ Alensha  hö? 2008. november 19., 17:43 (CET)

text: Micsoda tájolás. Az Erzsébet híd Miskolc felé mutató csücske :) – Petrobolos vita 2008. november 21., 20:07 (CET)
replies: text: :Na jó, kérlek szépen, a pesti hídfőnél az olyan túlhivatalos-békávésan hangzott volna. De értetted, nem :)  ~ Alensha  hö? 2008. november 24., 23:34 (CET)
A Belvárosi plébániatemplom? Az kérlek gótikus volt, de a barokk korban modernizálták, a 19. században megpróbálták helyreállítani a gótikus részeket, de semmi értelmeset nem csináltak vele. Ami sokáig épült, olyan templom a milánói dóm meg a kölni székesegyház, na azokat folyamatosan építették több száz évig. Magyarorországon ilyen hosszan épülő templom nincs, csak olyan, amit átépítettek, de ha valamit átépítettek, azt a felismerhetetlenségig átépítették. SLüzzenet 2008. november 19., 18:07 (CET)

text: Magyarországon majd ilyen lesz Miskolcon a győri kapui református templom, baromi régen épül, egy újságban már mondták rá egyszer, hogy „a miskolci Sagrada Família”...  ~ Alensha  hö? 2008. november 24., 23:34 (CET)

text: Az angol sablonban a Location a települést, esetleg településrészt jelöli. Az alatta lévő sornak az a neve, hogy Geographic coordinates. Szóval szerintem lehetne benne egy olyan sor, hogy Település, de felőlem lehet egy Földrajzi koordináták sor is. Ami a stílust illeti, szerintem nem baj, ha benne marad. Ugyanis tudtommal nem kötelező kitölteni, akkor egyszerűen nem jelenik meg az a sor. De néha jó, ha egy kis iránymutatást ad. Szerintem. – Tkarcsi vita 2008. november 19., 19:52 (CET)
replies: text: :Úgy van. Beteszem akkor a települést meg a koordinátákat– Petrobolos vita 2008. november 22., 09:04 (CET)

message: Milyen formátumban kell beírni a koordinátákat, hogy látszódjon a dobozban? – Hkoala  2010. július 13., 14:47 (CEST)
replies: text: Ugyanúgy bármilyen formában jó, mintha szócikkbe tennéd be, tehát például .Beleírtam a sablonba is. misibacsi*üzenet 2010. július 14., 09:26 (CEST)
replies: text: :Köszönöm, az volt a baj, hogy a  sablonnal írtam be, és nem a dobozba került, hanem a cikk tetetjére. – Hkoala  2010. július 14., 11:24 (CEST)
Mellesleg, van ennek hozzáadottértéke? Nem elég, ha egy templomról tudjuk, hogy melyik teleülésen található? – Burumbátor Speakers’ Corner 2010. július 14., 09:37 (CEST)

text: Igen, meg tudod nézni térképen. – Hkoala  2010. július 14., 11:24 (CEST)
replies: text: :Meg beütöd a dzsípíeszbe, és odavisz a műszer anélkül, hogy egyszer is le kelljen tekerni az ablakot, útbaigazítást kérve jóleső szóba elegyedni a helyiekkel.  Pasztilla 2010. július 14., 17:27 (CEST)
thread_title:  koordináták 

message: A számos lehetséges paraméter közül így is hiányoznak azok, amiket egy protestáns templom esetében alkalmazni lehetne. Például:
* esperes - a protestánsoknál nincs főesperes, ez a terminus kifejezetten helytelen. Kellene egy "esperes" opció.
* egyházkerület - a katolikus egyházmegye megfelelője, az egyházmegye a katolikus esperesség vagy főesperesség megfelelője csupán.
* tudni kell, hogy a zsinat-presbiteri egyházakban a lelkészi vezetőknek velük egyenrangú világi vezetők is megfelelnek, így a főgondnok, gondnok opciók is kellenének--Iegeb vita 2012. február 19., 22:41 (CET)
thread_title:  Protestáns templomok (esperes, egyházkerület, főgondnok, gondnok)